**1. napirend**

**E l ő t e r j e s z t é s**

**Köveskál Község Önkormányzata Képviselő-testületének**

**2023. június 19-én tartandó rendkívüli ülésére**

**Tárgy:** **ajándékozási szerződés megtárgyalása**

**Előterjesztő:** Györffy Szabolcs Zoltán polgármester

**Előkészítette:** Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

Köveskál Község Önkormányzata településrendezési szerződést kötött Györffy Szabolccsal (a továbbiakban: Tulajdonos), annak érdekében, hogy a tulajdonában lévő Köveskál, 0296/15. hrsz.-ú ingatlan lakóövezeti besorolásba kerüljön át a helyi építési szabályzat módosítása során. A módosítás hatályba lépését követően a szerződés alapján Tulajdonos kezdeményezi a telek SZT1 szabályozási tervlap szerinti megosztását és a kialakuló 7 építési telekből 3-at és a kialakítandó zöldterületet és az út szélesítéséhez szükséges területet, ingyenesen átengedi az Önkormányzatnak, azaz hozzájárul a telkek tulajdonjogának bejegyzéséhez Köveskál Önkormányzata számára. A helyi építési szabályzat módosítása hatályba lépett, a telekalakítási eljárás folyamatban van, melynek során azonban felmerült, hogy a kialakításra kerülő „közutak” magántulajdonba nem kerülhetnek, így az eljárás eredményes befejezéséhez szükséges az ajándékozási szerződés megkötése. Ezáltal a telek megosztása és a tulajdonosváltozás átvezetése gyakorlatilag egyszerre történik majd a földhivatali eljárásban.

A Tulajdonos Köveskál Község Önkormányzata részére térítésmentesen átadja (ajándékozással) a kialakítandó ingatlanok közül az alábbiakat, melyek a Köveskál 0296/15. hrsz-ú, 6688 m2 területű ingatlan 527/1000 tulajdoni hányadának felelnek meg:

a Köveskál, külterület 0296/24. hrsz.-ú kivett közút művelési ágú, 578 m2 nagyságú ingatlant, a Köveskál, külterület 0296/25. hrsz,-ú kivett közút művelési ágú, 242 m2 nagyságú ingatlant,

a Köveskál, külterület 0296/22. hrsz.-ú rét művelési ágú 410 m2 nagyságú ingatlant (helyi építési szabályzatban zöldterület),

a Köveskál, külterület 0296/17. hrsz.-ú rét művelési ágú, 784 m2 nagyságú ingatlant (helyi építési szabályzatban lakótelek)

a Köveskál, külterület 0296/18. hrsz.-ú rét művelési ágú, 782 m2 nagyságú ingatlant (helyi építési szabályzatban lakótelek)

a Köveskál, külterület 0296/19. hrsz.-ú rét művelési ágú, 746 m2 nagyságú ingatlant (helyi építési szabályzatban lakótelek)

A fenti tartalmú ajándékozási szerződést közjegyzői okiratba szükséges foglalni.

Tekintettel arra, hogy az ingatlan tulajdonosa a polgármester, így az ajándékozási szerződés aláírására az Önkormányzat képviseletében az alpolgármester jogosult.

# Továbbá tájékoztatom, a Tisztelt Képviselő-testületi tagokat, hogy Magyarország helyi önkormányzatairól szóló 2011. évi CLXXXIX. törvény 49. § (1) bekezdése értelmében a képviselő-testület döntéshozatalából kizárható az, akit vagy akinek a közeli hozzátartozóját az ügy személyesen érinti. Az önkormányzati képviselő köteles bejelenteni a személyes érintettséget. A kizárásról az érintett önkormányzati képviselő kezdeményezésére vagy bármely önkormányzati képviselő javaslatára a képviselő-testület dönt. A kizárt önkormányzati képviselőt a határozatképesség szempontjából jelenlevőnek kell tekinteni.

Kérem, a hozzák meg döntésüket.

***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK …./2023. (….) HATÁROZATA**

***ajándékozási szerződés megkötéséről***

Köveskál Község Önkormányzata Képviselő-testülete elfogadja és hozzájárul, hogy Györffy Szabolcs Zoltán tulajdonos a vele e tárgyban kötött településrendezési szerződés alapján Köveskál Község Önkormányzata részére térítésmentesen átadja (ajándékozással) a Köveskál külterület 0296/15. hrsz-ú 6688 m2 területű ’rét” művelési ágú ingatlan 527/1000 tulajdoni hányadát, mely az ingatlan vonatkozásában a Veszprém Vármegyei Kormányhivatal Földhivatali Főosztály Földhivatali Osztály 4. előtt 804067/2023. számon folyamatban levő telekalakítási eljárás eredményeként kialakításra kerülő alábbi ingatlanokat érinti:

a Köveskál, külterület 0296/24. hrsz.-ú kivett közút művelési ágú, 578 m2 nagyságú, a Köveskál, külterület 0296/25. hrsz,-ú kivett közút művelési ágú, 242 m2 nagyságú,

a Köveskál, külterület 0296/22. hrsz.-ú rét művelési ágú 410 m2 nagyságú (helyi építési szabályzatban zöldterület),

a Köveskál, külterület 0296/17. hrsz.-ú rét művelési ágú, 784 m2 nagyságú (helyi építési szabályzatban lakótelek)

a Köveskál, külterület 0296/18. hrsz.-ú rét művelési ágú, 782 m2 nagyságú (helyi építési szabályzatban lakótelek)

a Köveskál, külterület 0296/19. hrsz.-ú rét művelési ágú, 746 m2 nagyságú (helyi építési szabályzatban lakótelek).

Felhatalmazza a Képviselő-testület az Alpolgármestert, hogy a közjegyző előtt az ajándékozási szerződést Köveskál Község Önkormányzata képviseletében aláírja.

**Felelős**: Csonka Alexandra alpolgármester

**Határidő**: azonnal